Bagio Salvatore Campana, Taljan ta' 38 sena li ilu Malta sentejn inżamm arrestat wara li segwa tfajla ta' 15-il sena fuq tal-linja. Fil-Qorti, il-prosekuzzjoni mmexxija mill-Ispettur Jonathan Ransley qal kif il-każ ġara is-Sibt li għadda għall-ħabta tal-ħamsa u nofs ta' filgħaxija, fejn huwa segwa lit-tfajla ta' 15-il sena minn fuq tal-linja li dak il-ħin kienet vojta sal-Mellieħa. It-Taljan ġie akkużat b'reati sesswali fuq il-pudur u ksur ta' kundizzjonijiet imposti mill-Qorti, fost oħrajn. L-isem tat-tfajla ma jistax jixxandar wara li l-Qorti tat divjett. It-Taljan wieġeb mhux ħati għall-akkużi miġjuba kontrih. Il-Qorti mmexxija mill-Maġistrat tal-Għassa Joe Mifsud ċaħdet it-talba għal-libertà proviżorja u ser jinżamm arrestat sakemm tinstema il-kawża.